**ΕΛΛΗΝΙΚΗ ΔΗΜΟΚΡΑΤΙΑ**

**ΑΝΑΘΕΣΗ ΠΑΡΟΧΗΣ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ ΔΗΜΟΥ ΑΛΕΞΑΝΔΡΟΥΠΟΛΗΣ**

**ΝΟΜΟΣ ΕΒΡΟΥ**

**ΔΗΜΟΣ ΑΛΕΞΑΝΔΡΟΥΠΟΛΗΣ**

**ΑΡ. ΜΕΛ. : 155 /2019**

CPV : 85121200-5

**ΤΕΧΝΙΚΗ ΠΕΡΙΓΡΑΦΗ**

Η μελέτη αυτή αφορά την ανάθεση παροχής υπηρεσιών ιατρού εργασίας για ένα έτος, σύμφωνα με τις διατάξεις του Ν. 3850/2010 (ΦΕΚ 84 Α/2-6-2010) περί «Κύρωση του Κώδικα νόμων για την υγεία και την ασφάλεια των εργαζομένων.»

Η άσκηση παροχής υπηρεσιών των καθηκόντων του Γιατρού εργασίας θα γίνεται στους χώρους όπου εργάζονται υπάλληλοι του Δήμου Αλεξανδρούπολης και που έχουν καθοριστεί από την υπηρεσία.

Ο ιατρός εργασίας υπάγεται απευθείας στη διοίκηση της επιχείρησης.

Η ανάθεση της παροχής υπηρεσίας ιατρού εργασίας διέπεται από τις διατάξεις του ν.4412/2016.

Ως κριτήριο ανάθεσης ορίζεται η πλέον συμφέρουσα από οικονομική άποψη προσφορά μόνο βάσει τιμής.

Η ανάθεση παροχής υπηρεσιών ιατρού εργασίας είναι εγγεγραμμένη στο προϋπολογισμό του Δήμου Αλεξανδρούπολης . Πιο συγκεκριμένα ο προϋπολογισμός των υπηρεσιών ανέρχεται σε **10.269,70** € , εκ των οποίων τα 269,70 € θα βαρύνουν τον Κ.Α. 00.6117.002 του προϋπολογισμού οικονομικού έτους 2019 και 10.000,00 € θα βαρύνουν τον Κ.Α. 00.6117.002 του προϋπολογισμού οικονομικού έτους 2020..

**Προσόντα ιατρού εργασίας**

1. Ο ιατρός εργασίας πρέπει να κατέχει και να ασκεί την ειδικότητα της ιατρικής της εργασίας, όπως πιστοποιείται από τον οικείο ιατρικό σύλλογο, ( θα πρέπει να προσκομίσει τίτλο ειδικότητας και πιστοποίηση από το ιατρικό σύλλογο - υποχρεωτικός όρος με ποινή αποκλεισμού)

2. Κατ’ εξαίρεση, τα καθήκοντα του ιατρού εργασίας, όπως αυτά προβλέπονται στον παρόντα κώδικα, έχουν δικαίωμα να ασκούν:

α) Οι ιατροί χωρίς ειδικότητα, οι οποίοι στις 15.5.2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.

β) Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής της εργασίας, αλλά τίτλο άλλης ειδικότητας.

Οι ιατροί των παραγράφων α) & β) μπορούν να ασκούν καθήκοντα ιατρού εργασίας μόνο στην περιφέρεια του ιατρικού συλλόγου Έβρου και εφόσον λάβουν βεβαίωση του συλλόγου αυτού ότι δεν υπάρχει ή δεν είναι διαθέσιμος ιατρός με την ειδικότητα της Ιατρικής της Εργασίας στην περιφέρεια αυτή, ( Θα πρέπει να προσκομίσουν δικαιολογητικά που να αποδεικνύουν ότι μπορούν να εκτελούν καθήκοντα ιατρού εργασίας καθώς και την αναφερόμενη βεβαίωση του οικείου συλλόγου - υποχρεωτικός όρος με ποινή αποκλεισμού ).

Ως βοηθητικό προσωπικό του ιατρού εργασίας, σύμφωνα με την παράγραφο 5 του άρθρου 16, του Ν. 3850/2010, μπορούν να παρέχουν υπηρεσίες, επισκέπτριες αδελφές και επισκέπτες αδελφοί, πτυχιούχοι σχολών τετραετούς φοίτησης της ημεδαπής ή ισότιμων της αλλοδαπής ή αδελφές νοσοκόμες και αδελφοί νοσοκόμοι, πτυχιούχοι σχολών μονοετούς φοίτησης της ημεδαπής ή ισότιμων της αλλοδαπής.

**Υποχρεώσεις Ιατρού εργασίας**

**Συμβουλευτικές αρμοδιότητες του ιατρού εργασίας**

1. Ο ιατρός εργασίας παρέχει υποδείξεις και συμβουλές στον εργοδότη (Δήμαρχο ή στον υπεύθυνο εξουσιοδοτούμενο εκπρόσωπο του, σε θέματα υγείας και ασφάλειας εργαζομένων), στους εργαζομένους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές υποδείξεις ο ιατρός εργασίας καταχωρεί στο ειδικό βιβλίο του άρθρου 14. Ο Δήμαρχος ή στον υπεύθυνος εξουσιοδοτούμενος εκπρόσωπος του σε θέματα υγείας και ασφάλειας εργαζομένων λαμβάνει γνώση ενυπογράφως των υποδείξεων που καταχωρούνται σε αυτό το βιβλίο.

2. Ειδικότερα ο ιατρός εργασίας συμβουλεύει σε θέματα :

α) σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγείας και ασφάλειας των εργαζομένων, β) λήψης μέτρων προστασίας κατά την εισαγωγή και χρήση υλών και προμήθειας μέσων εξοπλισμού,

γ) φυσιολογίας και ψυχολογίας της εργασίας, εργονομίας και υγιεινής της εργασίας, της διευθέτησης και διαμόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας, δ) οργάνωσης υπηρεσίας παροχής πρώτων βοηθειών, ε) αρχικής τοποθέτησης και αλλαγής θέσης εργασίας για λόγους υγείας, προσωρινά ή μόνιμα, καθώς και ένταξης ή επανένταξης μειονεκτούντων ατόμων στην παραγωγική διαδικασία, ακόμη και με υπόδειξη αναμόρφωσης της θέσης εργασίας.

3. Ο ιατρός εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη, λόγω νόσου, απουσίας εργαζομένου.

**Επίβλεψη της υγείας των εργαζομένων**

1. Ο ιατρός εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μετά την πρόσληψη τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας ύστερα από αίτημα της Ε.Υ.Α.Ε., όταν τούτο δεν ορίζεται από το νόμο. Μεριμνά για τη διενέργεια ιατρικών εξετάσεων και μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά. Εκτιμά την καταλληλόλητα των εργαζομένων για τη συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη. Το περιεχόμενο της βεβαίωσης πρέπει να εξασφαλίζει το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζομένου και του εργοδότη.

2. Ο ιατρός εργασίας επιβλέπει την εφαρμογή των μέτρων προστασίας της υγείας των εργαζομένων και πρόληψης των ατυχημάτων. Για το σκοπό αυτό:

1. α) επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει μέτρα αντιμετώπισης των παραλείψεων και επιβλέπει την εφαρμογή τους,

2. β) επεξηγεί την αναγκαιότητα της σωστής χρήσης των ατομικών μέτρων προστασίας,

3. γ) ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των

ασθενειών αυτών,

4. δ) επιβλέπει τη συμμόρφωση των εργαζομένων στους κανόνες υγείας και ασφάλειας των εργαζομένων, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους,

5. ε) παρέχει επείγουσα θεραπεία σε περίπτωση ατυχήματος ή αιφνίδιας νόσου.

Εκτελεί προγράμματα εμβολιασμού των εργαζομένων με εντολή της αρμόδιας διεύθυνσης υγιεινής της νομαρχίας, όπου εδρεύει η επιχείρηση.

3. Ο ιατρός εργασίας έχει υποχρέωση να τηρεί το ιατρικό και επιχειρησιακό απόρρητο.

4. Ο ιατρός εργασίας αναγγέλλει μέσω της επιχείρησης στην Επιθεώρηση Εργασίας ασθένειες των εργαζομένων που οφείλονται στην εργασία.

5. Ο ιατρός εργασίας πρέπει να ενημερώνεται από τον Δήμαρχο ή στον υπεύθυνο εξουσιοδοτούμενο εκπρόσωπο του, σε θέματα υγείας και ασφάλειας εργαζομένων και τους εργαζομένους για οποιοδήποτε παράγοντα στο χώρο εργασίας που έχει επίπτωση στην υγεία.

6. Η επίβλεψη της υγείας των εργαζομένων στον τόπο εργασίας δεν μπορεί να συνεπάγεται οικονομική επιβάρυνση γι’ αυτούς και πρέπει να γίνεται κατά τη διάρκεια των ωρών εργασίας τους.

7. Η παράγραφος 4 του άρθρου 15 του Ν.3850/2010 έχει εφαρμογή και για τον ιατρό εργασίας.

8. Ο ιατρός εργασίας στο πλαίσιο των υποχρεώσεων του και των υποχρεώσεων του εργοδότη (Δήμαρχο ή στον υπεύθυνο εξουσιοδοτούμενο εκπρόσωπο του σε θέματα υγείας και ασφάλειας εργαζομένων), σύμφωνα με τις κείμενες ειδικές διατάξεις, εφόσον η Δήμος δεν διαθέτει την κατάλληλη υποδομή, έχει υποχρέωση να παραπέμπει τους εργαζομένους για συγκεκριμένες συμπληρωματικές ιατρικές εξετάσεις. Οι εξετάσεις αυτές διενεργούνται σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισμών ή του Εθνικού Συστήματος Υγείας (Ε.Σ.Υ.). Στη συνέχεια ο ιατρός εργασίας λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη.

9. Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού, στον οποίο ανήκει ο εργαζόμενος, καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά.

10. Απαγορεύεται η αναγραφή και επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύμφωνα με τη διάταξη της παραγράφου 9. Επιπλέον ιατρικά δεδομένα επιτρέπεται να συλλέγουν, με επιμέλεια του ίδιου του εργαζομένου προκειμένου να αποτελέσουν αντικείμενο επεξεργασίας, μόνο εφόσον αυτό είναι απολύτως απαραίτητο: α) για την αξιολόγηση της καταλληλότητάς του για μια συγκεκριμένη θέση ή εργασία, β) για την εκπλήρωση των υποχρεώσεων του εργοδότη για την υγεία και την ασφάλεια των εργαζομένων και γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών.

11. Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παραγράφου 10 τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. 2472/1997 «Προστασία του ατόμου από την επεξεργασία δεδομένων προσωπικού χαρακτήρα» (ΦΕΚ 50/Α΄) αντίστοιχα. Σε περίπτωση πρόκλησης περιουσιακής ή ηθικής βλάβης εφαρμόζεται το άρθρο 23 του ν. 2472/1997.

12. Με κοινή απόφαση των Υπουργών Εργασίας και Κοινωνικής Ασφάλισης και Υγείας και Κοινωνικής Αλληλεγγύης, που εκδίδεται ύστερα από γνώμη του Σ.Υ.Α.Ε. και δημοσιεύεται στην Εφημερίδα της Κυβερνήσεως, ρυθμίζονται τα ειδικότερα θέματα που αφορούν την τήρηση και το περιεχόμενο του ατομικού βιβλιαρίου επαγγελματικού κινδύνου, τη συλλογή και επεξεργασία επιπλέον δεδομένων με τη συγκατάθεση και επιμέλεια του εργαζομένου, την επιβολή των κυρώσεων της παραγράφου 11 και κάθε άλλη λεπτομέρεια αναγκαία για την εφαρμογή του άρθρου αυτού.

**Δικαίωμα για ιατρικό έλεγχο - Υποχρέωση ενημέρωσης**

1. Προς εξασφάλιση της κατάλληλης επίβλεψης και τη διάγνωση τυχόν βλάβης της υγείας του σε συνάρτηση με τους κινδύνους, όσον αφορά την ασφάλεια και την υγεία κατά την εργασία, κάθε εργαζόμενος, εφόσον δεν προβλέπονται άλλα ειδικά μέτρα από τη νομοθεσία για τον ιατρικό του έλεγχο, μπορεί να προσφεύγει στον ιατρό εργασίας της επιχείρησης ή σε αρμόδια μονάδα του Ε.Σ.Υ. ή του ασφαλιστικού οργανισμού στον οποίο ανήκει ο εργαζόμενος, σύμφωνα με τις ισχύουσες ασφαλιστικές και υγειονομικές διατάξεις σχετικές με την προληπτική ιατρική.

2. Σε περίπτωση που από τη μονάδα του ασφαλιστικού οργανισμού ή τη μονάδα του Ε.Σ.Υ., διαπιστωθεί ενδεχόμενο πρόβλημα της υγείας που πιθανόν συνδέεται με το εργασιακό περιβάλλον, ενημερώνεται σχετικά η αρμόδια Επιθεώρηση Εργασίας και ο ιατρός εργασίας της επιχείρησης για όλα τα απαραίτητα στοιχεία.

3. Σε κάθε περίπτωση οι δαπάνες που προκύπτουν δεν βαρύνουν τον ίδιο τον εργαζόμενο.

**Συνεργασία τεχνικού ασφάλειας και ιατρού εργασίας**

1. Ο τεχνικός ασφάλειας και ο ιατρός εργασίας υποχρεούνται κατά την εκτέλεση του έργου τους να συνεργάζονται, πραγματοποιώντας εάν είναι δυνατόν κοινούς ελέγχους των χώρων εργασίας.

2. Ο ιατρός εργασίας οφείλουν, κατά την εκτέλεση των καθηκόντων τους, να συνεργάζονται με την Ε.Υ.Α.Ε. ή τον αντιπρόσωπο των εργαζομένων.

3. Ο ιατρός εργασίας οφείλει να παρέχει συμβουλές σε θέματα υγείας και ασφάλειας των εργαζομένων στα μέλη της Ε.Υ.Α.Ε. ή τον εκπρόσωπο των εργαζομένων και να τους ενημερώνουν για κάθε σημαντικό σχετικό ζήτημα.

4. Αν ο εργοδότης ( Δήμαρχος ή o υπεύθυνος εξουσιοδοτούμενος εκπρόσωπος του σε θέματα υγείας και ασφάλειας εργαζομένων) διαφωνεί με τις γραπτές υποδείξεις και συμβουλές του ιατρού εργασίας, οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή στον εκπρόσωπο. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο.

**Πρόγραμμα εργασίας**

Αναγγελία από τον ιατρό εργασίας και το Δήμο στην επιθεώρηση εργασίας την ανάθεση των καθηκόντων του Ιατρού εργασίας και πρόγραμμα επισκέψεων ανάλογα των αριθμό των εργαζομένων και την επικινδυνότητα στους κάτωθι χώρους εργασίας ( ενδεικτικά και όχι περιοριστικά ).

|  |  |
| --- | --- |
| 1 | ΔΗΜΑΡΧΕΙΟ ( Λ. Δημοκρατίας 306 - Αλεξ/πολη ) |
| 2 | ΠΑΛΙΟ ΔΗΜΑΡΧΕΙΟ ( Πλατεία Κύπρου - Αλεξ/πολη ) |
| 3 | ΠΡΟΝΟΙΑ - Πρώην Πυροσβεστική ( Δ. Σολωμού ΧΧ ) |
| 4 | ΓΡΑΦΕΙΟ ΚΙΝΗΣΗΣ ( Αλεξ/πολη - Μαϊστρος ) |
| 5 | ΧΑΔΑ ΑΛΕΞ/ΠΟΛΗΣ ( περιοχή Μαυρότοπος , Αλεξ/πολη ) |
| 6 | ΠΡΩΗΝ ΣΤΡΑΤΟΠΕΔΟ ΠΑΡΜΕΝΙΩΝ - ΑΠΟΘΗΚΗ ( Αλεξ/πολη ) |
| 7 | ΠΑΛΙΟ ΝΟΣΟΚΟΜΕΙΟ - ΑΠΟΘΗΚΗ ( Δήμητρας , Αλεξ/πολη ) |
| 8 | ΑΠΟΘΗΚΗ Δ/ΝΣΗΣ ΠΕΡΙΒ/ΝΤΟΣ ( Χώρος Λιμένα - Αλεξ/πολη ) |
| 9 | ΚΟΙΜΗΤΗΡΙΑ Α & Β ( Αλεξ/πολη ) |
| 10 | ΜΥΛΟΣ ΜΑΣΟΥΡΑ ( Λ. Δημοκρατίας - Αλεξ/πολη ) |
| 11 | ΦΕΡΕΣ ΠΑΛΙΑ ΣΦΑΓΕΙΑ ( Φέρες ) |
| 12 | ΚΟΙΝ. ΚΑΤΑΣΤΗΜΑ ΦΕΡΩΝ ( Πλ. Ελευθερίας 1 - Φέρες ) |
| 13 | ΚΕΠ ΦΕΡΩΝ ( Φέρες ) |
| 14 | ΠΕΠΛΟΣ - ΠΡΩΗΝ ΚΟΙΝΟΤΙΚΟ ΚΑΤΑΣΤΗΜΑ ( Πέπλος ) |
| 15 | ΚΕΠ ΛΟΥΤΡΟΥ ( Λουτρά ) |
| 16 | ΑΡΙΣΤΕΙΝΟ ΚΟΙΝ. ΚΑΤΑΣΤΗΜΑ ( Αρίστεινο ) |
| 17 | ΑΝΘΕΙΑ - ΧΩΡΟΣ ΣΤΑΘΜΕΥΣΗΣ ΟΧΗΜΑΤΩΝ ( Ανθεια ) |
| 18 | ΣΥΚΟΡΡΑΧΗ ΠΡΩΗΝ ΚΟΙΝΟΤΙΚΟ ΚΑΤΑΣΤΗΜΑ |
| 19 | ΚΙΡΚΗ - ΠΡΩΗΝ ΚΟΙΝΟΤΙΚΟ ΚΑΤΑΣΤΗΜΑ |
| 20 | ΑΒΑΝΤΑΣ - ΠΡΩΗΝ ΚΟΙΝΟΤΙΚΟ ΚΑΤΑΣΤΗΜΑ |
| 21 | ΣΧΟΛΕΙΑ Α'βάθμιας & Β'βάθμιας Εκπαίδευσης |
| 22 | ΑΘΛΗΤΙΚΕΣ ΕΓΚΑΤΑΣΤΑΣΕΙΣ Δήμου |

καθώς και σε κάθε χώρο που θα προκύψει λόγω μεταβολής των υπηρεσιακών αναγκών του Δήμου.

Η σύνταξη του προγράμματος επισκέψεων θα γίνει από τον ιατρό εργασίας σε συνεργασία με το Τμήμα Ανθρώπινου Δυναμικού και τους Προϊσταμένους Δ/νσεων και Τμημάτων των υπηρεσιών του Δήμου Αλεξανδρούπολης.

**Λοιπές υποχρεώσεις ιατρού εργασίας**

· Συμπλήρωση των βιβλίων για την ασφάλεια & υγιεινή της εργασίας.

· Προγραμματισμό ιατρικών εξετάσεων του προσωπικού.

· Ατομικό ιατρικό φάκελο με βιβλιάριο επαγγελματικού κινδύνου εργαζόμενου

· Σύνταξη δελτίων καταλληλότητας εργασίας εργαζομένων

· Σύνταξη & υποβολή στην επιχείρηση εκθέσεων του Ιατρού εργασίας όταν αυτό

ζητείται.

· Ενημέρωση – αναθεώρηση της εκτίμησης επαγγελματικού κινδύνου του Δήμου στο τομέα ευθύνης του γιατρού

Ο Ιατρός εργασίας θα επισκέπτεται τους εργαζομένους του Δήμου στους χώρους εργασίας όπως αυτοί θα έχουν προσδιοριστεί συμπληρώνοντας το ετήσιο πρόγραμμα επισκέψεων ενημερώνοντας για τυχόν αλλαγές την υπηρεσία και την επιθεώρηση εργασίας .

Επιπλέον ο Ιατρός Εργασίας σύμφωνα με το ΦΕΚ 2208/8-6-2019 συνταγογραφεί και εμβολιάζει για όλους τους εργαζομένους τις παρακάτω ιατρικές εξετάσεις ήτοι:

1. Μια φορά το χρόνο
   1. Γενική αίματος
      1. Ομάδα αίματος (άπαξ)
      2. Γενική ούρων
      3. Ταχύτητα καθίζησης
      4. Σάγχαρο
      5. Κρεατίνη
      6. SGOT,SGPT
      7. Ολική χοληστερόλη, τριγλυκερίδια, HDL,
      8. HBA1c – Γλυκοζιωμένη αιμοσφαιρίνη
      9. Σπιρομέτρηση (έλεγχος πνευμονικής λειτουργίας)
      10. Δείκτες ηπατίτιδας (Αυστραλιανό αντιγόνο HbsAg), Ariti – Hbs, Ariti HAV, anti-
      11. HBc
      12. ΗΚΓ
      13. Τεστ Παπανικολάου για τις γυναίκες
      14. Έλεγχος προστάτη (PSA) για τους άντρες άνω των πενήντα (50) ετών
      15. Δερματολογική εξέταση
   2. Επιπλέον
      1. Οπτική οξύτητα – έλεγχος για αχρωματοψία / δυσχρωματοψία και
      2. Ακουόγραμμα
2. Ανά τριετία
   1. Ακτινογραφία θώρακος (ή συχνότερα ανάλογα με την κρίση του και τα αποτελέσματα της σπιρομέτρησης) , Ειδικά οι μουσικοί πνευστών οργάνων υποβολή μια φορά το χρόνο
3. Ειδικές εξετάσεις όπου χρειάζονται

Και σε εμβολιασμούς όπως :

* ΟΠΤΙΚΗ ΟΞΥΤΗΤΑ- ΕΛΕΓΧΟΣ ΚΑΙ ΑΓΧΡΩΜΑΤΟΨΙΑ/ΣΥΣΧΡΩΜΑΤΟΨΙΑ
* ΑΚΟΥΟΓΡΑΜΜΑ
* ΗΠΑΤΙΤΙΔΑ Α
* ΗΠΑΤΙΤΙΔΑ Β
* ΑΝΤΙΓΡΥΠΙΚΟ ΚΆΘΕ ΕΤΟΣ
* ΤΕΤΑΝΟΣ ΚΑΤΆ ΤΑΚΤΑ ΔΙΑΣΤΗΜΑΤΑ
* ΑΝΤΙΛΥΣΣΙΚΟΣ

Το Διοικητικό Προσωπικό του Δήμου ανήκει στη Γ κατηγορία επικινδυνότητας του άρθρου 10 του Ν.3850/2010 και οι ετήσιες ώρες του Ι.Ε ανέρχονται για κάθε εργαζόμενο σε 0,4 (Άρθρο 21 παρ.2 περ.8 Ν.3850/2010) και το εργατοτεχνικό προσωπικό και οι εργαζόμενοι στη Καθαριότητα στη Β κατηγορία του ιδίου άρθρου του ιδίου Νόμου και οι ετήσιες ώρες του Ι.Ε ανέρχονται για κάθε εργαζόμενο σε 0,6 ( Άρθρο 21 παρ.2 περ.8 Ν.3850/2010 ).

**Δικαίωμα Συμμετοχής**

Δικαίωμα στην ανάθεση της υπηρεσίας έχουν :

α) Ιατροί που κατέχουν την ειδικότητα της ιατρικής της εργασίας καθώς και ιατροί που έχουν κατ΄εξαίρεση το δικαίωμα να ασκούν καθήκοντα ιατρού εργασίας λαμβανομένων υπόψη των προϋποθέσεων που τίθενται παραπάνω.

β) Αδειοδοτημένες Εξωτερικές Υπηρεσίας Προστασίας & Πρόληψης ( ΕΞ.Υ.Π.Π. ) , σύμφωνα με όσα ορίζονται στο άρθρο 23 του Ν.3850/2010.

**Δικαιολογητικά συμμετοχής**

Για την ανάθεση της υπηρεσίας οι ενδιαφερόμενοι θα πρέπει να καταθέσουν κατά περίπτωση τα εξής δικαιολογητικά :

α) Ιατροί Εργασίας

* Αντίγραφο πτυχίου
* Βεβαίωση ιδιότητας μέλους του ιατρικού συλλόγου
* Άδεια άσκησης του ιατρικού επαγγέλματος
* Υπεύθυνη δήλωση του ν.1599/86 σύμφωνα με την παρ.4 του άρ. 79 του ν.4412/2016 ότι πληρούν τις προϋποθέσεις της παρ.2 του άρθρου 79 του ν.4412/2016 και ότι θα προσκομίσουν όποτε τους ζητηθεί , τα απαραίτητα δικαιολογητικά – πιστοποιητικά που εκδίδονται από δημόσιες αρχές ή τρίτα μέρη και επιβεβαιώνουν τα παραπάνω.
* Φορολογική και ασφαλιστική ενημερότητα

β) Εξωτερικές Υπηρεσίας Προστασίας & Πρόληψης ( ΕΞ.Υ.Π.Π. ).

* Άδεια λειτουργίας σε ισχύ από το Υπουργείο Εργασίας και Κοινωνικής Ασφάλισης
* Υπεύθυνη δήλωση του ν.1599/86 , ότι διαθέτουν το απαιτούμενο προσωπικό για την υλοποίηση της υπηρεσίας.
* Υπεύθυνη δήλωση του ν.1599/86 σύμφωνα με την παρ.4 του άρ. 79 του ν.4412/2016 ότι πληρούν τις προϋποθέσεις της παρ.2 του άρθρου 79 του ν.4412/2016 και ότι θα προσκομίσουν όποτε τους ζητηθεί , τα απαραίτητα δικαιολογητικά – πιστοποιητικά που εκδίδονται από δημόσιες αρχές ή τρίτα μέρη και επιβεβαιώνουν τα παραπάνω.
* Φορολογική και ασφαλιστική ενημερότητα

Ο ΣΥΝΤΑΞΑΣ

ΚΑΝΑΡΙΔΗΣ ΕΥΑΓΓΕΛΟΣ

ΜΗΧ/ΓΟΣ ΜΗΧ/ΚΟΣ Τ.Ε. με Α’β.

ΤΕΧΝΙΚΟΣ ΑΣΦΑΛΕΙΑΣ

ΑΛΕΞ/ΠΟΛΗ 18 / 12 / 2019

ΘΕΩΡΗΘΗΚΕ

Η Προϊσταμένη Δ/νσης Τεχνικών Υπηρ. & Υπ. Δόμησης

Μπρίκα Αικατερίνη

Αρχ/κτων Μηχ/κός με Α’β

Νέστορας Νικόλαος

Τοπ/φος Μηχ/κός με Α’β.

**ΕΛΛΗΝΙΚΗ ΔΗΜΟΚΡΑΤΙΑ**

**ΑΝΑΘΕΣΗ ΠΑΡΟΧΗΣ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ ΔΗΜΟΥ ΑΛΕΞΑΝΔΡΟΥΠΟΛΗΣ**

**ΝΟΜΟΣ ΕΒΡΟΥ**

**ΔΗΜΟΣ ΑΛΕΞΑΝΔΡΟΥΠΟΛΗΣ**

**ΑΡ. ΜΕΛ. : 155 /2019**

CPV : 85121200-5

ΠΡΟΜΕΤΡΗΣΗ

**ΩΡΕΣ ΑΠΑΣΧΟΛΗΣΗΣ ΙΑΤΡΟΥ ΕΡΓΑΣΙΑΣ ( κατ’ έτος )**

|  |  |  |  |  |  |
| --- | --- | --- | --- | --- | --- |
| **Α/Α** | **Ειδικότητες εργαζομένων** | **Αριθμός εργαζομένων** | **Συντελεστής επικινδυνότητας** | **Συντελεστής ετήσιας απασχόλησης** | **Ώρες κατ’ έτος** |
| 1 | Εργατοτεχνίτες που απασχολούνται στο Δήμο με όλες τις συμβάσεις | 178 | 0,6 | 1 | 106,80 |
| 2 | Διοικητικό και λοιπό προσωπικό που απασχολείται στο Δήμο με όλες τις συμβάσεις | 185 | 0,4 | 1 | 74,00 |
| 3 | Χειριστές Μ.Ε.- Υδρονομείς (οκτάμηνα) | 8 | 0,6 | 8/12 | 3,20 |
| 4 | Μουσικοί (οκτάμηνα) | 17 | 0,4 | 8/12 | 4,53 |
| 5 | Οκτάμηνα ΟΑΕΔ – Διοικητικοί | 80 | 0,4 | 8/12 | 21,33 |
| 6 | Οκτάμηνα ΟΑΕΔ – Εργατοτεχνιτες | 200 | 0,6 | 8/12 | 80,00 |
| 7 | Κατασκηνώσεις πρόνοιας (δίμηνα - εργατοτεχνίτες ) | 15 | 0,6 | 2/12 | 1,50 |
| 8 | Κατασκηνώσεις πρόνοιας (δίμηνα – διοικητικοί ) | 31 | 0,4 | 2/12 | 2,06 |
| **ΣΥΝΟΛΟ ΕΤΗΣΙΩΝ ΩΡΩΝ ΑΠΑΣΧΟΛΗΣΗΣ** | | | | | **293,42** |

Ο ΣΥΝΤΑΞΑΣ

ΚΑΝΑΡΙΔΗΣ ΕΥΑΓΓΕΛΟΣ

ΜΗΧ/ΓΟΣ ΜΗΧ/ΚΟΣ Τ.Ε. με Α’β.

ΤΕΧΝΙΚΟΣ ΑΣΦΑΛΕΙΑΣ

**ΕΛΛΗΝΙΚΗ ΔΗΜΟΚΡΑΤΙΑ**

**ΑΝΑΘΕΣΗ ΠΑΡΟΧΗΣ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ ΔΗΜΟΥ ΑΛΕΞΑΝΔΡΟΥΠΟΛΗΣ**

**ΝΟΜΟΣ ΕΒΡΟΥ**

**ΔΗΜΟΣ ΑΛΕΞΑΝΔΡΟΥΠΟΛΗΣ**

**ΑΡ. ΜΕΛ. : 155 /2019**

CPV : 85121200-5

**Ε Ν Δ Ε Ι Κ Τ Ι Κ Ο Σ Π Ρ Ο Ϋ Π Ο Λ Ο Γ Ι Σ Μ Ο Σ**

|  |  |  |  |  |
| --- | --- | --- | --- | --- |
| **Α/Α** | **Περιγραφή Εργασίας** | **Ώρες απασχόλησης κατ’ έτος** | **Τιμή μονάδας**  **( € ανά ώρα απασχόλησης )** | **Δαπάνη**  **(€)** |
| 1 | Παροχή Υπηρεσιών Ιατρού Εργασίας | 293,42 | 35 | 10.269,70 |
| ΦΠΑ 0% ( ΠΟΛ 1168/1125529/8239/989/Β0014/  16-12-2008 ) | | | | 0 |
| **Γενικό Σύνολο** | | | | **10.269,70** |

ΑΛΕΞ/ΠΟΛΗ 18 / 12 / 2019

ΘΕΩΡΗΘΗΚΕ

Η Προϊσταμένη Δ/νσης Τεχνικών Υπηρ. & Υπ. Δόμησης

Μπρίκα Αικατερίνη

Αρχ/κτων Μηχ/κός με Α’β

Νέστορας Νικόλαος

Τοπ/φος Μηχ/κός με Α’β.

Ο ΣΥΝΤΑΞΑΣ

ΚΑΝΑΡΙΔΗΣ ΕΥΑΓΓΕΛΟΣ

ΜΗΧ/ΓΟΣ ΜΗΧ/ΚΟΣ Τ.Ε. με Α’β.

ΤΕΧΝΙΚΟΣ ΑΣΦΑΛΕΙΑΣ

**ΑΝΑΘΕΣΗ ΠΑΡΟΧΗΣ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ ΔΗΜΟΥ ΑΛΕΞΑΝΔΡΟΥΠΟΛΗΣ**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΕΒΡΟΥ**

**ΔΗΜΟΣ ΑΛΕΞΑΝΔΡΟΥΠΟΛΗΣ**

**ΑΡ. ΜΕΛ. : 155 /2019**

CPV : 85121200-5

**Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν**

**Άρθρο 1ο : Αντικείμενο συγγραφής**

Αντικείμενο αυτής της παροχής υπηρεσίας είναι η παροχή υπηρεσίας Ιατρού Εργασίας στο προσωπικό του Δήμου Αλεξανδρούπολης.

**Άρθρο 2ο** : **Ισχύουσες διατάξεις**

Έχοντας λάβει υπόψη:

· τις διατάξεις του ν.3850/10, όπως τροποποιήθηκε και ισχύει

· των άρθρων 103 και 209 του Ν. 3463/06, όπως τροποποιήθηκε και ισχύει

· την παρ 13 του άρθρου 20 του Ν. 3731/08

· το άρθρο 83 του Ν. 2362/1995 (ΦΕΚ 247 Α)

· του ν.4412/2016

· την υπ' αριθ. απόφαση Υπουργού Οικονομικών 35130/739/09.08.2010 (ΦΕΚ

1291/11.08.2010 τεύχος Β)

· Τις διατάξεις του άρθρου 12 παρ. 10 του Ν. 4071/2012

· Το υπ’ αριθμ οικ.44363/23.11.2012 του Υπουργείου Εσωτερικών

· Την Υ.Α. Υ7α/ΓΠ. Οικ. 112498/2009 (ΦΕΚ 1775/Β`/26.8.2009) Ιατροί εργασίας –

όροι και προϋποθέσεις για την απόκτηση της ειδικότητας της Ιατρικής της Εργασίας από ιατρούς άλλων ειδικοτήτων

· το ΦΕΚ 2208/8-6-2019

· Την ανάγκη του Δήμου για την παροχή της παραπάνω υπηρεσίας

**Άρθρο 3ο : Συμβατικά στοιχεία**

Τα συμβατικά στοιχεία κατά σειρά ισχύος είναι:

α. Προϋπολογισμός μελέτης (ενδεικτικός προϋπολογισμός)

β. Η συγγραφή υποχρεώσεων

γ. Τεχνική περιγραφή – μελέτη

**Άρθρο 4ο : Χρόνος εκτέλεσης εργασίας**

Η εργασία αυτή θα εκτελεστεί από σε χρονικό διάστημα ενός (1) έτους , από την υπογραφή της σύμβασης

**Άρθρο 5ο : Υποχρεώσεις του εντολοδόχου**

Ο Γιατρός εργασίας οφείλει να προσφέρει τις υπηρεσίες που αναγράφει στην Τεχνική Περιγραφή της μελέτης και την κείμενη νομοθεσία.

**Άρθρο 6ο : Υποχρεώσεις του εντολέα**

Ο Δήμος οφείλει μέσω των υπηρεσιών του να πληρώσει το συμφωνημένο τίμημα.

**Άρθρο 7ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση.

Ενδεικτικά γεγονότα ανωτέρας βίας είναι : εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι αναίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 8ο : Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ΄ όλη την διάρκεια ισχύος της εντολής.

**Άρθρο 9 ο :Τρόπος πληρωμής**

Οι γιατροί εργασίας απαλλάσσονται του ΦΠΑ (ΠΟΛ 1168/1125529/8239/989/Β0014/16-12-2008 & αρ.297/2008 Γνωμοδότηση του Ν.Σ.Κ). Αντίθετα οι υπηρεσίες ιατρού εργασίας που παρέχονται από ΕΞΥΠΠ δεν απαλλάσσονται από ΦΠΑ.

Η αμοιβή δύναται να καταβληθεί συνολικά με τη λήξη της σύμβαση είτε τμηματικά ανά μήνα ανάλογα με την πρόοδο της παροχής υπηρεσιών και αφού προσκομιστούν στο Δήμο από τον εντολοδόχο τα νόμιμα παραστατικά . ( Απόδειξη ή δελτίο παροχής υπηρεσιών και αναλυτική ονομαστική κατάσταση του προσωπικού που έχει ελεχθεί ).

Το ποσό της αμοιβής που θα αναφέρεται στη σύμβαση δεν είναι κατ΄αποκοπή αντάλαγμα , και προκύπτει α) από την προσφερθείσα τιμή της ώρας εργασίας και β) από την επιμέτρηση των ωρών εργασίας , η οποία συντάσσεται κατ’ αναλογία με την προμέτρηση της μελέτης και λαμβάνει υπόψη τον αριθμό του πραγματικά ελεγμένου προσωπικού κατά ειδικότητα και κατηγορία .

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και κρατήσεις.

Η ανωτέρω δαπάνη θα βαρύνει την πίστωση του Προϋπολογισμού του Δήμου για τα έτη 2019 & 2020.

**Άρθρο 10ο : Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις επιβαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν σύμφωνα με την κείμενη νομοθεσία.

**Άρθρο 11ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

ΑΛΕΞ/ΠΟΛΗ 18 / 12 / 2019

ΘΕΩΡΗΘΗΚΕ

Η Προϊσταμένη Δ/νσης Τεχνικών Υπηρ. & Υπ. Δόμησης

Μπρίκα Αικατερίνη

Αρχ/κτων Μηχ/κός με Α’β.

Νέστορας Νικόλαος

Τοπ/φος Μηχ/κός με Α’β.

Ο ΣΥΝΤΑΞΑΣ

ΚΑΝΑΡΙΔΗΣ ΕΥΑΓΓΕΛΟΣ

ΜΗΧ/ΓΟΣ ΜΗΧ/ΚΟΣ Τ.Ε. με Α’β.

ΤΕΧΝΙΚΟΣ ΑΣΦΑΛΕΙΑΣ